SAN FERNANDO CITY, La Union - Saan pay laeng a nakasubli iti trabahona ti maysa a pulis kalpasan nga aksidente a napaltuganna ti bukodna a bagi bayat nga umis-isbo iti banyo ti police station.
Nabigbig daytoy a ni PO3 Armando Bautista, miyembro ti intelligence division ti San Fernando City Police Office.
Iti impormasyon a nakalap ti Bombo Radyo manipud iti pulisya, madama nga umis-isbo ni Bautista iti comfort room ti police station idi insalikadna iti siketna ti paltog a caliber 9mm pistol.
Nupay kasta, saan a naigagara a naisab-it ti hammer ti paltog iti belt-na isu a pimmutok daytoy.
Nagasat met ta ti laeng saka ni Bautista ti natamaan.
Gapu iti daytoy, naipasidong iti operasyon ti pulis tapno maikkat ti bala iti luppona.
Iti agdama ket agpapaimbag ni Bautista ken mangnamnama a makasubli met laeng iti trabaho apaman nga agimbag.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn